*Obrazloženje proračuna Općine Negoslavci za 2024. godinu*

*i*

*Projekcije za 2025. i 2026. godinu*

 Sukladno odredbama Zakona o proračunu („Narodne novine“, broj 144/21), koje se odnose na izradu i donošenje Proračuna, predstavničko tijelo jedinice lokalne i područne (regionalne) samouprave, na prijedlog izvršnog tijela, donosi do kraja prosinca tekuće godine proračun za iduću proračunsku godinu i projekcije za sljedeće dvije godine, stoga je izrađen je Proračun za 2024. godinu i projekcije za 2025. i 2026. godinu.

Metodologija za izradu proračuna jedinice lokalne i područne (regionalne) samouprave propisana je Zakonom o proračunu („Narodne novine“, broj 144/21) i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu.

Proračun se sastoji od općeg i posebnog dijela te plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na program odnosno funkciju. Plan razvojnih programa sadrži ciljeve i prioritete razvoja Općine Negoslavci povezane s programskom i organizacijskom klasifikacijom proračuna.

Proračun Općine Negoslavci za 2024. godinu temelji se na ranije usvojenoj projekciji uz određena odstupanja u odnosu na projekciju uvjetovana izmjenama zakonskih okvira, kao i dinamikom realizacije planiranih aktivnosti i projekata.

Prilikom izrade proračuna naglasak smo stavili na razvoj i zadržavanje standarda javnih potreba mještana, osobito u segmentu socijalnih prava i zaštite naše općine.

Osigurali smo značajna sredstva za investicije koje će nam u narednim godinama donijeti prihode koji će omogućiti bolji standard svim našim mještanima

**PRIHODI**

Planirani prihodi i primici Proračuna Općine Negoslavci za 2024. godinu iznose **2.059.987,00 eura**, od čega najznačajniji prihodi u Proračunu su:

Prihodi od poreza iz skupine 61 iznose **217.000,00** eura a sastoje se od:

 Porez i prirez na dohodak 194.000,00 eura

 Porez na imovinu 22.000,00 eura

 Porezi na robu i usluge 1.000,00 eura

Pomoći iz inozemstva i od subjekata unutar općeg proračuna iz skupine 63 iznose **1.721.280,00 eura** te se sastoje od:

 Pomoći iz proračuna 418.280,00 eura

 Pomoći od ostalih subjekata unutar općeg proračuna 33.000,00 eura

 Pomoći temeljem prijenosa EU sredstava 1.270.000,00 eura

Prihodi od imovine iz skupine 64 iznose od **4.190,00 eura** te se sastoje od:

 Prihodi od kamata 50,00 eura

 Prihodi od nefinancijske imovine 4.140,00 eura

Prihodi od prodaje robe i usluga iz skupine 65 iznose **17.517,00 eura** koji se sastoje od:

 Administrativne (upravne) pristojbe 1.600,00 eura

 Prihodi po posebnim propisima 117,00 eura

 Komunalni doprinosi i druge naknade 15.800,00 eura

Prihod od donacija iz skupine 66 iznose **100.000,00 eura**.

 Donacije od pravnih i fizičkih osoba izvan proračuna 100.000,00 eura

Prilikom planiranja prihoda za 2024. godinu uzeta je u obzir realizacija istih u 2023. godini. S obzirom na niz nepoznanica o mogućem utjecaju najavljenih izmjena propisa kao i zbog neizvjesnosti u odnosu na realne mogućnosti naplate naknada te pomoći iz domaćih i EU izvora, procjena prihoda za ovo razdoblje od 2024. do 2026. godine se najvećim dijelom temelji na podacima o realizaciji prihoda u tekućem razdoblju i postojećim propisima uz uvažavanje Uputa Ministarstva financija za izradu proračuna jedinica lokalne i područne (regionalne) samouprave za razdoblje 2024. – 2026. godine.

**RASHODI I IZDACI**

Ukupni rashodi i izdaci Proračuna za 2024. godinu planirani su u iznosu od 2.059.987,00 EUR. Prilikom planiranja rashoda i izdataka uzeta je u obzir realizacija istih u 2023. godini, njihova procjena po osnovi tekućih i/ili ugovorenih obveza za naredno razdoblje, mjere štednje i racionalizacija ukupnog poslovanja te predviđena dinamika realizacije planiranih kapitalnih ulaganja uz ograničenja uvjetovana ukupno planiranim proračunskim prihodima i primicima.

RAZDJEL 001 – OPĆINSKO VIJEĆE I OPĆINSKI NAČELNIK I TIJELA SAMOUPRAVE

Unutar ovog razdjela planirani su rashodi u iznosu od 2.059.987,00 EUR a odnose se na:

***Program 01: Donošenje akata i mjera iz djelokruga predstavničkog, izvršnog tijela***

 ***17.500,00 EUR***

Unutar ovog programa planirani su rashodi u ukupnom iznosu od ***17.500,00*** EUR, a odnose se na **aktivnosti predstavničkih i izvršnih tijela, potpora radu političkih stranaka kao** .

1. **Naknade za rad predstavničkih tijela 7.000,00 EUR**
2. **Naknade članovima povjerenstva 2.000,00 EUR**
3. **Premije osiguranja imovine 3.000,00 EUR**
4. **Tekuće donacije u novcu - političkim strankama 5.500,00 EUR**

**Opći cilj:** Izvršavanje poslova iz djelokruga rada, priprema i objava svih akata, provođenje donesenih odluka, praćenje njihovog izvršenja, poslovi nabave potrebni za funkcioniranje Jedinstvenog upravnog djela.

**Posebni cilj**: Kvalitetno i odgovorno vođenje poslova u svrhu koju je Jedinstveni upravni odjel osnovan, transparentan rad, informacije dostupne građanima i svakodnevni rad sa strankama i građanima općine.

**Pokazatelji uspješnosti**: Usklađivanja općih akata sa zakonom i aktualnom zakonskom regulativom, redovno održavanje sjednica općinskog vijeća, priprema materijala za sjednice, njihova objava, praćenje aktivnosti korisnika koji se financiraju iz proračuna općine.

***Program 02: Donošenje i provedba akata i mjera iz djelokruga 339.642,00 EUR***

Unutar ovog programa planirani su rashodi u ukupnom iznosu od 265.312,90 EUR, a odnose se na **aktivnosti administrativnog, tehničkog i stručnog osoblja, kao i na bankarske usluge i usluge platnog prometa**.

Ova planirana sredstva odnose se na plaće zaposlenika i ostale rashode neophodne za njihov rad, nabavu uredskog materijala, usluge tekućeg i investicijskog održavanje zgrada i opreme, računalne usluge, premije osiguranja, troškovi telefona i poštarina, usluge promidžbe i informiranja, zakupnine i najamnine, troškove preventivnih zdravstvenih pregleda i dr.

**Opći cilj**: Izvršavanje poslova iz djelokruga rada, priprema i objava svih akata, provođenje donesenih odluka, praćenje njihovog izvršenja, poslovi nabave potrebni za funkcioniranje Jedinstvenog upravnog djela.

**Posebni cilj:** Kvalitetno i odgovorno vođenje poslova u svrhu koju je Jedinstveni upravni odjel osnovan, transparentan rad, informacije dostupne građanima i svakodnevni rad sa strankama i građanima općine.

**Pokazatelji uspješnosti:** Usklađivanja općih akata sa zakonom i aktualnom zakonskom regulativom, redovno održavanje sjednica općinskog vijeća, priprema materijala za sjednice, njihova objava, praćenje aktivnosti korisnika koji se financiraju iz proračuna općine.

***Program 03: Protupožarna i civilna zaštita 7.980,00 EUR***

Unutar ovog programa planirani su rashodi u ukupni iznosu od 7.980,00 EUR, a odnose se na aktivnosti:

1. **Protupožarne zaštite 6.650,00 EUR**
2. **Civilne zaštite 1.330,00 EUR**

**Opći cilj:** Provođenje protupožarne i civilne zaštite, sigurnost građana.

***Program 04: Javne potrebe u obrazovanju Općine Negoslavci 52.850,00 EUR***

Unutar ovog programa planirani su rashodi u ukupnom iznosu od 52.850,00 EUR , a odnose

se na aktivnosti:

1. **Predškole pri OŠ Negoslavci 37.550,00 EUR**
2. **Sufinanciranje javnog prijevoza učenika srednje škole 3.300,00 EUR**
3. **Osnovne škole Negoslavci 12.000,00 EUR**

Ova sredstva odnose se na plaće zaposlenih u predškoli, ostale rashode za rad, nabavka preobuće za polaznike predškole i škole, rashodi na sufinanciranje ekskurzija djece i financiranje škole plivanja, ostali nespomenuti rashodi i ostali financijski rashodi

**Opći cilj :** Provođenje redovitog programa predškolskog odgoja, kao i sufinanciranje određenih aktivnosti propisanih školskim kurikulumom za sve polaznike OŠ Negoslavci i sufinanciranje javnog prijevoza učenika srednjih škola.

**Pokazatelji uspješnosti :** Broj polaznika, broj aktivnosti koje se provode u okviru redovne djelatnosti broj roditelja zadovoljnih načinom na koji se vodi briga o naobrazbi, zdravlju, prehrani, tjelesnim i intelektualnim aktivnostima djece.

***Program 05: Održavanje objekata i uređaja komunalne infrastrukture***

 ***273.000,00 EUR***

Unutar ovog programa planirani su rashodi u ukupnom iznosu od  ***273.000,00 EUR***, a odnose se na aktivnosti:

1. **Održavanje komunalne infrastrukture 230.000,00 EUR**

Sanacija pješačkih staza 30.000,00 EUR

Renoviranje etno kuće-dom kulture 168.000,00 EUR

Uređenje NK Negoslavci – obnova svlačionica 24.000,00 EUR

Uređenje malonogometnog igrališta 8.000,00 EUR

1. **Materijal i dijelovi za održavanje javne rasvjete 7.000,00** EUR

Usluge tekućeg i investicijskog održavanja javne rasvjete 7.000,00 EUR

1. **Kapitalni projekt: Obnova centra općine 36.000,00 EUR**

***Program 06: Izgradnja objekata i uređaja Komunalne infrastrukture i opremanje***

 ***836.000,00 EUR***

Unutar ovog programa planirani su rashodi u ukupnom iznosu od **836.000,00 EUR**, a odnose se na aktivnosti:

1. **Izgradnja plinovoda, vodovoda i kanalizacije 833.000,00 EUR**

Izgradnja parkinga 25.000,00 EUR

Javna rasvjeta 8.000,00 EUR

Izgradnja dječjeg vrtića 800.000,00 EUR

1. **Opremanje komunalnom opremom 3.000,00 EUR**

Oprema-trimeri za uređenje i održavanje okoliša 3.000,00 EUR

***Program 07: Program javnih potreba u socijalnoj skrbi Općine Negoslavci***

 ***37.150,00 EUR***

Unutar ovog programa planirani su rashodi u iznosu od 37.150,00 EUR i odnose na slijedeće aktivnosti:

1. **Pomoć u novcu pojedincima i obiteljima 32.000,00 EUR**

Pomoć obiteljima i kućanstvima 1.000,00 EUR

Pomoć i njega u kući - jednokratne pomoći 7.000,00 EUR

Jednokratne pomoći umirovljenicima 13.000,00 EUR

Paketi za potrebite 1.000,00 EUR

Sufinanciranje prijevoza građana 10.000,00 EUR

1. **Pomoć u novcu pojedincima i obiteljima 3.850,00 EUR**

Pomoć obiteljima za đake prvake 1.350,00 EUR

Sportska nagrada 500,00 EUR

Ostale naknade - dječji paketići 2.000,00 EUR

1. **Crveni križ 1.300,00 EUR**

Tekuće donacija Crveni križ 1.300,00 EUR

**Opći cilj:** Pomoć socijalno ugroženom stanovništvu, pomoć obiteljima za đake prvake, sufinanciranje prijevoza građana, i pomoć umirovljenicima.

**Specifični cilj:** Zadovoljiti svaki vid socijalne pomoć na osnovu donesenih kriterija na osnovu odluke, u cilju povećanja osnovnih životnih uvjeta socijalno ugroženih obitelji i domaćinstva.

**Pokazatelji uspješnosti:** Broj realiziranih zahtjeva upućenih prema Općini, broj stipendiranih studenata.

***Program 08: Program javnih potreba u kulturi 59.465,00 EUR***

Unutar ovog programa planirani su rashodi u iznosu od 59.465,00 EUR i odnose na slijedeće aktivnosti:

1. **Vjerske zajednice - pomoć u radu 13.400,00 EUR**
2. **Djelatnost kulturno-umjetničkih društava 5.000,00 EUR**
3. **Kulturne manifestacije 1.000,00 EUR**
4. **Zajedničko veće općina 5.300,00 EUR**
5. **Udruge 34.765,00 EUR**

**Opći cilj**: Poticanje rada kulturnih udruga sa području Općine Negoslavci i susjednih mjesta, očuvanje i promoviranje kulturne baštine.. Kapitalne donacije SPCO.

**Specifični ciljevi:** Poticanje i očuvanje kulturne baštine, rad sa mještanima, posebno mladima putem udruga koje se bave kulturom, njegovanje tradicionalnih kulturnih obilježja, poticanje na zdrav način života, koje utječe na sve dobne skupine mještana, razvija natjecateljski duh, i promovira zdravlje.

**Pokazatelji uspješnosti:** Broj održanih kulturnih manifestacija, sudjelovanje na domaćim i međunarodnim manifestacijama koje pridonose promociji Općine. Uređenje srpske pravoslavne crkve.

***Program 09: Javna potrebe u športu 66.400,00 EUR***

U okviru ovog programa planirani su rashodi u iznosu od 66.400,00 EUR a odnose se na aktivnost **Tekuće donacije sportskim udrugama** po slijedećim stavkama:

1. **Tekuće donacije športskim organizacijama 60.000,00 EUR**
2. **Tekuće donacije šahovski klub 2.400,00 EUR**
3. **Tekuće donacije za sportske manifestacije 4.000,00 EUR**

**Opći cilj:** Poticanje rada sportskih udruga sa području općine Negoslavci, očuvanje i promoviranje sportskih natjecanja i bavljenja sportom djece i mladih.

**Specifični ciljevi:** Poticanje bavljenja sportom, posebno mladima putem udruga koje se bave sportom, poticanje na zdrav način života koje utječe na sve dobne skupine mještana, razvija natjecateljski duh i promovira zdravlje.

**Pokazatelji uspješnosti:** Broj održanih natjecanja, sudjelovanje na domaćim i međunarodnim natjecanjima koje pridonose promociji Općine, broj održanih natjecanja, broj ostvarenih planiranih programa i projekata, broj dodijeljenih nagrada i medalja.

***Program 10: Demografske mjere Općine Negoslavci* 30.000,00 EUR**

Unutar ovog programa planirani su rashodi u iznosu od 30.000,00 EUR , a odnose se na aktivnost **Demografske mjere Općine Negoslavci** i to:

1. **Pomoć za novorođeno dijete 5.000,00 EUR**
2. **Stipendije i školarine 5.000,00 EUR**
3. **Naknade za pomoć mladim obiteljima 10.000,00 EUR**
4. **Naknade za pomoć poduzetnicima na području Općine 10.000,00 EUR**

**Opći cilj:** Pomoć mladim obiteljima sa području općine i pomoć novootvorenim poduzetnicima sa područja općine, stipendiranje uspješnih studenata sa područja Općine.

**Pokazatelji uspješnosti:** Broj realiziranih zahtjeva upućenih prema Općini za pomoć za novorođeno dijete, za sufinanciranje kupovine kuće i zahtjeva za pomoć poduzetnicima, broj stipendiranih studenata.

**Program 11: Zaželi 340.000,00 EUR**

Unutar ovog programa planirani su rashodi u ukupni iznosu od 340.000,00 EUR, a odnose se na aktivnost realizacije projekta Zaželi prevencija institucionalizacije - Zaželi Negoslavci - faza IV.

1. **Rashodi za zaposlene 233.000,00 EUR**
2. **Materijalni rashodi 107.000,00 EUR**

**Opći cilj:** Pomoć starima i nemoćnima preko 65 godina, gdje će se zaposliti 21 osoba koje će pružati usluge pomoći u kući navedenim osobama.

**Pokazatelji uspješnosti:** Zapošljavanje žena na poslovima pružanja potpore i pomoći starim i nemoćnim osobama kao i poboljšanje kvalitete života krajnjih korisnika tj. osoba u starijoj životnoj dobi pružajući im podršku u svakodnevnom životu.

Ovaj Proračun stupa na snagu 8 (osmog) dana od dana objave u Službenom glasniku Općine Negoslavci, a primjenjuje se od 01. siječnja 2024. godine.

**PREDSJEDNIK OPĆINSKOG VIJEĆA**

Miodrag Mišanović